## ΟΡΟΙ ΠΡΟΩΘΗΤΙΚΗΣ ΕΝΕΡΓΕΙΑΣ

Προωθητική ενέργεια – **H Braun γιορτάζει 100 Χρόνια Good Design και σας χαρίζει τις πλύσεις ενός χρόνου**

Αφορά: Συστήματα Σιδερώματος Braun

Η Ανώνυμη Εταιρεία με την επωνυμία De΄Longhi Κenwοοd, Εμπορία Ηλεκτρικών Ειδών ΑΕ» και τον δ.τ. «De’Longhi Kenwood Hellas AE», (η Διοργανώτρια) με (ΑΦM 999120410) που εδρεύει στη Ν. Ιωνία Αττικής, οδός Μαρίνου Αντύπα αρ. 96 και εκπροσωπείται νόμιμα, διοργανώνει την παρούσα δράση που ονομάζεται ‘’H Braun γιορτάζει 100 χρόνια και φροντίζει εσένα και τα ρούχα σου με τον καλύτερο τρόπο. Αγόρασε ένα σύστημα σιδερώματος Braun και κέρδισε απορρυπαντικό ESSEX για τις πλύσεις ενός ολόκληρου χρόνου.’’

Δικαίωμα συμμετοχής στην ενέργεια έχουν μόνο όσοι αγοράσουν (ο Δικαιούχος) ένα Σύστημα Σιδερώματος BRAUN και μόνο σύμφωνα με τους παρακάτω όρους.

Ο Δικαιούχος του δώρου θα παραλαμβάνει 1 συσκευασία σε κιβώτιο που θα περιέχει 4 συσκευασίες σε φιάλες των 45 μεζούρων από το υγρό απορρυπαντικό πλυντηρίου για ρούχα ESSEX της εταιρείας ROLCO. Το κιβώτιο περιλαμβάνει 180 μεζούρες υγρού απορρυπαντικού που αντιστοιχεί σε 180 πλύσεις με μέσο όρο 3 πλύσεις την εβδομάδα για ένα χρόνο. H αποστολή θα γίνεται προς τον δικαιούχο με έξοδα της διοργανώτριας κατ’οίκον και στη διεύθυνση που θα υποδείξει ο δικαιούχος του δώρου μέσα στη φόρμα εγγραφής του είδους.

**Τρόπος Συμμετοχής στην ενέργεια**. Για την έγκυρη συμμετοχή στην ενέργεια, οι ενδιαφερόμενοι θα πρέπει να επισκεφθούν το site της BRAUN [**www.braunhousehold.gr**](file:///C:\Users\Maria\Downloads\www.braunhousehold.gr). Στη συνέχεια ο δικαιούχος μπορεί να συμμετάσχει στην ενέργεια ακολουθώντας τα παρακάτω βήματα:

Ο επισκέπτης βρίσκει το κατάλληλο πεδίο όπου απεικονίζεται η ενέργεια, ακολουθεί τα βήματα και τελικά κάνει εγγραφή του προϊόντος που αγόρασε στη φόρμα εγγραφής που είναι εγκατεστημένη στην ιστοσελίδα [www.braunhousehold.gr](http://www.braunhousehold.gr). Η διοργανώτρια καθιστά σαφές ότι προκειμένου για την παραλαβή του δώρου είναι επιβεβλημένο να έχει γίνει αγορά τουλάχιστον ενός συστήματος σιδερώματος Braun μέσα στο διάστημα **17/05-31/08** καθώς και **να έχει επισυναφθεί, στη φόρμα εγγραφής, η απόδειξη αγοράς** που έχει γίνει μέσα σε αυτό το διάστημα και η οποία απόδειξη θα πρέπει να αναφέρει την αγορά τουλάχιστον ενός Συστήματος Σιδερώματος Braun αγορασμένο μέσα στο παραπάνω διάστημα.

\*Η αγορά θα πρέπει να έχει γίνει από εξουσιοδοτημένο και επίσημο σημείο πώλησης/συνεργάτη ή eshop του δικτύου των πελατών της De’Longhi Kenwood Hellas. Εάν χρειάζεστε επιβεβαίωση για το ποια καταστήματα ανήκουν στο επίσημό δίκτυο πελατών μας καλέστε στο τμήμα εξυπηρέτησης της Braun στο +210 28 54 874 & 877.

2

Οι Διοργανώτρια εταιρία **De’Longhi Kenwood Hellas** ή οι διευθυντές ή στελέχη ή υπάλληλοι αυτής δεν φέρουν καμία απολύτως ευθύνη για οποιοδήποτε νομικό ή πραγματικό ελάττωμα υπάρχει ή παρουσιαστεί στα απορρυπαντικά που θα σταλούν ως δώρα, σύμφωνα με τους παρόντες όρους.

3

Ως «έγκυρη συμμετοχή» κατά τα ανωτέρω, νοείται οποιαδήποτε συμμετοχή στην ενέργεια για την οποία ισχύουν αθροιστικά τα κατωτέρω: (α) έχει υποβληθεί η συμμετοχή σύμφωνα με τη διαδικασία που περιγράφεται στο άρθρο 2 ανωτέρω, (β) δεν αποτελεί κατά την κρίση των Διοργανωτριών εταιριών προϊόν παράνομης τεχνικής επιρροής ή εν γένει απάτης ή αθέμιτης παρεμβολής του συμμετέχοντα ή τρίτου και (γ) έχει υποβληθεί και έχει καταχωρηθεί στο Διαδικτυακό Τόπο, εντός του χρονικού διαστήματος από την Έναρξη του Διαγωνισμού μέχρι την λήξη του όπως ορίζεται ανωτέρω και πληροί τα κριτήρια όπως αναφέρονται στο άρθρο 1& 4.

4

1. **Δικαίωμα συμμετοχής στην προωθητική ενέργεια έχουν** όσοι διαμένουν στην Ελλάδα και είναι άνω των 18 ετών, ενώ εξαιρούνται οι εργαζόμενοι, εκπρόσωποι, αντιπρόσωποι ή βοηθοί της Διοργανώτριας ή οποιασδήποτε άλλης εταιρείας, υπηρεσίας προώθησης, διαφημιστικού ή ταξιδιωτικού γραφείου που εμπλέκονται άμεσα ή έμμεσα στην πραγματοποίηση του διαγωνισμού αυτού, καθώς και οι σύζυγοι και οι συγγενείς έως δευτέρου βαθμού.
2. Για τη συμμετοχή στην προωθητική ενέργεια απαιτείται η αγορά ενός Συστήματος Σιδερώματος Braun από τα φυσικά καταστήματα & eshops που συνεργάζονται σ΄αυτήν την ενέργεια, σε ελληνικό έδαφος και κατά το χρονικό διάστημα από **17/05/2021** έως **31/08/2021**.
3. Η Προωθητική ενέργεια λήγει στις 31 Αυγούστου 2021
4. Η συμμετοχή στην ενέργεια προϋποθέτει την παραχώρηση συγκατάθεσης για την καταχώρηση των στοιχείων του εκάστοτε συμμετέχοντα στο σύστημα (website) της διοργανώτριας. Ειδικό πεδίο υπάρχει στην πρώτη ενημερωτική σελίδα του της φόρμας εγγραφής το οποίο πρέπει να έχει επιλεγεί από το συμμετέχοντα.

Αφού αποδεχτούν τους όρους και κανόνες συμμετοχής, οι συμμετέχοντες μπορούν να μπουν στη φόρμα εγγραφής και να συμπληρώσουν τα σχετικά πεδία, συμμετέχοντας με αυτόν τον τρόπο στην ενέργεια.

5

1. **Ενημέρωση για την κατακύρωση – Παραλαβή των Δώρων.** Η Διοργανώτρια εταιρία θα ζητήσει από τους νικητές το πλήρες ονοματεπώνυμό τους, τη διεύθυνσή τους και ένα τηλέφωνο επικοινωνίας για την αποστολή του δώρου. Η αποστολή του δώρου στο νικητή θα ξεκινήσει **μετά από 15ημέρες** από την εγγραφή του είδους που έχει αγοράσει και συμμετέχει στην ενέργεια. Σε περίπτωση που δεν καταστεί δυνατή η παράδοση του δώρου από το μεταφορέα και εάν δεν βρει τον παραλήπτη, ο μεταφορέας θα αφήνει μήνυμα στη διεύθυνση και ο δικαιούχος θα έχει την υποχρέωση να μεταβεί στο σημείο παραλαβής που θα του υποδείξει ο μεταφορέας μέσω του γραπτού μηνύματος που θα του αφήσει για να παραλάβει το δώρο. Κατά την παραλαβή του δώρου, ο δικαιούχος θα επιδεικνύει την αστυνομική του ταυτότητα ή το ισχύον διαβατήριό του. Σε περίπτωση αδυναμίας του δικαιούχου να παραλάβει το δώρο του κατά τα ως άνω περιγραφόμενα, το δώρο δύναται να παραλάβει νομίμως εξουσιοδοτημένο από αυτόν πρόσωπο.

6

**6. Ευθύνη**. Η Διοργανώτρια εταιρία δε θα ευθύνεται στην περίπτωση που για οποιοδήποτε τεχνικό λόγο που δεν οφείλεται στα τεχνικά μέσα του Διοργανωτή είναι αδύνατη η καταχώρηση συμμετοχής στο σύστημα του Διαδικτυακού Τόπου. Οι Διοργανώτριες εταιρίες δε φέρουν καμία ευθύνη για τυχόν άκαρπες προσπάθειες παράδοσης του δώρου και για οποιονδήποτε λόγο. Οι Διοργανώτριες εταιρίες και οι τυχόν συνδεδεμένες με αυτόν εταιρείες, οι υπάλληλοι και τα διευθύνοντα στελέχη του δεν φέρουν ευθύνη, για οποιαδήποτε ζημία προέρχεται από ή συνδέεται με τη πραγματοποίηση του συγκεκριμένης ενέργειας. Επίσης, η παρούσα προωθητική ενέργεια σε καμία περίπτωση δεν χορηγείται, δεν επικυρώνεται, δεν διαχειρίζεται από, ούτε σχετίζεται με το Facebook, το οποίο ουδεμία ευθύνη φέρει. Οι συμμετέχοντες και οι δικαιούχοι φέρουν αποκλειστικά την ευθύνη για την πλήρη και ορθή συμπλήρωση και υποβολή των στοιχείων τους. Σε κάθε περίπτωση η ευθύνη των Διοργανωτριών εταιριών περιορίζεται σε τυχόν πράξεις ή παραλείψεις του από δόλο ή βαρεία αμέλεια τελούμενες και δεν εκτείνεται σε τυχερά γεγονότα ή γεγονότα ανωτέρας βίας που ενδέχεται να συντρέξουν ως προς αυτόν.

**7**

**7. Δημοσιότητα.** Οι όροι συμμετοχής του Διαγωνισμού έχουν αναρτηθεί στο Διαδικτυακό Τόπο www.braunhousehold.gr

**8**

**8. Προσωπικά Δεδομένα.** Η ηλεκτρονική αποδοχή των όρων του παρόντος καθώς και η έμπρακτη συμμετοχή στην ενέργεια καθώς και η συμμετοχή συνεπάγεται την παροχή της ρητής και ανεπιφύλακτης συναίνεσης των συμμετεχόντων προκειμένου οι τελευταίοι να προβαίνουν κατά την εύλογη αυτών κρίση και αποκλειστικά για τους σκοπούς του παρόντος στην ανακοίνωση ή/και δημοσίευση του ονόματος τους. Η συμμετοχή στην ενέργεια συνεπάγεται αυτομάτως και την προς τούτο συναίνεση και εκχώρηση των αναγκαίων πνευματικών δικαιωμάτων στην εταιρεία ατελώς και ρητή δήλωση ότι τα ως άνω δεν προσβάλλουν καμία πτυχή της προσωπικότητάς τους. Με την εγγραφή στην ενέργεια, η Διοργανώτρια θα έχει στη διάθεσή της τις εξής πληροφορίες των συμμετεχόντων: το ονοματεπώνυμο τους, την ηλεκτρονική διεύθυνση (e-mail) που έχουν δηλώσει στη φόρμα συμμετοχής, το τηλέφωνό τους κ.α. Η συμμετοχή στην ενέργεια δε δίνει στις εταιρίες περαιτέρω πρόσβαση σε προσωπικά στοιχεία του χρήστη πλην εκείνων που αναφέρονται παραπάνω. Οι συμμετέχοντες με την συμμετοχή τους παρέχουν στις εταιρείες τη συγκατάθεση και την άδειά τους σύμφωνα με τον Ν. 2472/1997, τον Ν. 3471/2006 και τον Γενικό Κανονισμό 2016/679 (GDPR) για τη χρήση και επεξεργασία των προσωπικών τους στοιχείων και δεδομένων προσωπικού χαρακτήρα, τα οποία γνωστοποιούν οι ίδιοι για το σκοπό της συμμετοχής τους στην ενέργεια

Τα στοιχεία αυτά θα αποτελέσουν αντικείμενο επεξεργασίας **αποκλειστικά και μόνον** για λόγους που σχετίζονται με τη εγγραφή στην ενέργεια. Οι ανωτέρω εταιρίες, στα πλαίσια των παρόντων όρων, είναι οι συνυπεύθυνοι επεξεργασίας των προσωπικών δεδομένων των συμμετεχόντων στην ενέργεια. Επίσης, ακολούθως της συμμετοχής τους, οι συμμετέχοντες παραχωρούν στις εταιρίες το δικαίωμα χρήσης και επεξεργασίας του περιεχομένου που έχουν αναρτήσει στο διαδικτυακό τόπο:

[www.braunhousehold.gr](http://www.braunhousehold.gr). Οι συμμετέχοντες έχουν δικαίωμα πρόσβασης, διόρθωσης, διαγραφής ή προβολής αντιρρήσεων σχετικά με τα στοιχεία που τους αφορούν.

Επιπλέον, οι συμμετέχοντες δίδουν ρητώς την συγκατάθεσή τους προς τις εταιρίες όπως επεξεργαστούν ή/και διαβιβάσουν τα ανωτέρω στοιχεία αποκλειστικά και μόνο σε πρόσωπα τα οποία, ως εκτελούντες την επεξεργασία, κατ’ εντολή και για λογαριασμό των εταιριών, ενδέχεται να εμπλακούν στην καταχώρηση των στοιχείων τους. Τα δεδομένα θα τηρηθούν κατά τη διάρκεια της περιόδου που απαιτείται για την πραγματοποίηση των σκοπών της συλλογής τους σύμφωνα με τις διατάξεις του Ν. 2472/1997, του Ν. 3471/2006 και του Γενικού Κανονισμού 2016/679 (GDPR) και θα έχουν ισχύ για 2 έτη μετά τη λήξη του Διαγωνισμού.

**9. Ανάκληση Ενέργειας – Τροποποίηση Όρων.** Η Διοργανώτρια εταιρία διατηρεί το δικαίωμα να τροποποιεί μονομερώς τους παρόντες Όρους, να αναβάλει, να ακυρώσει ή ανακαλέσει το Διαγωνισμό. Οι Διοργανώτρια εταιρία διατηρεί το δικαίωμα να τροποποιήσει ή/και να ανακαλέσει τον Διαγωνισμό ή να μεταβάλει τις ημερομηνίες διεξαγωγής του ή και οποιονδήποτε άλλο όρο του, να αλλάξει το προσφερόμενο δώρο με άλλο ίσης αξίας κατά τη διάρκεια του Διαγωνισμού, τον τρόπο παροχής του και τον αριθμό του με ειδοποίηση πριν από την έναρξη ισχύος της μεταβολής. Οι μεταβολές αυτές θα γνωστοποιούνται στο κοινό δύο (2) ημέρες πριν από την έναρξη ισχύος της μεταβολής μέσω του Διαδικτυακού Τόπου https://www2.braunhousehold.com/el-gr. Οι Διοργανώτρια εταιρία μπορεί επίσης να διακόψει τον Διαγωνισμό χωρίς ειδοποίηση για λόγους δημοσίου συμφέροντος ή ανωτέρας βίας ή για οποιοδήποτε σημαντικό λόγο. Ως σημαντικός λόγος νοείται, ενδεικτικά και όχι περιοριστικά, περίπτωση παρεμπόδισης του διαγωνισμού λόγω υπαιτιότητας τρίτων ή περίπτωση σφαλμάτων στην εκτύπωση των υλικών που χρησιμοποιούνται για την προώθηση του διαγωνισμού.

10

**10.** Οι Συμμετέχοντες που επισκέπτονται το Διαδικτυακό Τόπο και χρησιμοποιούν τις εφαρμογές του και γενικότερα τις δυνατότητες που δίδει, δεν θα πρέπει να προσβάλλουν τη δημόσια αιδώ και τα χρηστά ήθη ή να καταχωρούν ευαίσθητα δεδομένα ή υλικό που περιέχει προσβλητικό της τιμής και αξιοπρέπειας περιεχόμενο έναντι Δημόσιας ή Διοικητικής Αρχής ή οποιουδήποτε τρίτου. Οι Διοργανώτριες εταιρίες διατηρούν το δικαίωμα να αποκλείουν την ανάρτηση προσβλητικού, ανήθικου και παράνομου περιεχομένου στο Διαδικτυακό Τόπο της ενέργειας χωρίς προειδοποίηση.

Εντούτοις, παρόλο που οι Διοργανώτριες εταιρίες έχουν τη δυνατότητα να επιβλέπουν και να λαμβάνουν μέτρα για την προσήκουσα χρήση του Διαδικτυακού Τόπου, είναι δυνατό σε οποιονδήποτε χρόνο να παρουσιάζεται σε αυτόν γλώσσα ή εν γένει υλικό που μπορεί να είναι προσβλητικό ή ακατάλληλο για ανηλίκους. Οι Διοργανώτριες εταιρίες δεν μπορούν να εγγυηθούν ότι οι συμμετέχοντες δε θα τοποθετήσουν υλικό στον ανωτέρω Διαδικτυακό Τόπο, το οποίο μπορεί να κριθεί ακατάλληλο από άλλους συμμετέχοντες ή τους γονείς ή τους έχοντες τη γονική μέριμνα ανηλίκων. Οι Διοργανώτριες εταιρίες ουδεμία ευθύνη φέρουν για τυχόν πρόσβαση μέσω του διαδικτύου σε πληροφορίες, αγαθά και υπηρεσίες που αντίκεινται στον νόμο, τα χρηστά ήθη ή είναι ακατάλληλα ή ανάρμοστα για ορισμένες κατηγορίες προσώπων και ιδίως για ανηλίκους.

11

**11.** Η συμμετοχή στην ενέργεια προϋποθέτει πρόσβαση των ενδιαφερομένων στο διαδίκτυο (internet) με δικά τους τεχνικά μέσα. Οι Διοργανώτριες εταιρίες δε φέρουν καμία απολύτως ευθύνη εάν για λόγους πέρα από τον έλεγχό του ή για λόγους ανωτέρας βίας (ενδεικτικά, προβλήματα ή τεχνικές δυσλειτουργίες τηλεφωνικών δικτύων ή γραμμών, online συστημάτων ηλεκτρονικών υπολογιστών, server ή provider, εξαρτημάτων υπολογιστών, λογισμικού, μη αποστολή ή λήψη δεδομένων λόγω έλλειψης διαθέσιμου χώρου ή λόγω τεχνικών προβλημάτων ή συμφόρησης στο διαδίκτυο ή σε οποιοδήποτε διαδικτυακό τόπο ή λόγω συνδυασμού αυτών των γεγονότων, διακοπή σύνδεσης με το διαδίκτυο, καθώς και προσβολή από ιούς υπολογιστών, κακόβουλες ή παράνομες ενέργειες ή επεμβάσεις τρίτων, απατηλές ενέργειες) καθυστερήσει ή αποτύχει η αποστολή των καταχωρήσεων ή των μηνυμάτων των συμμετεχόντων στον Διαγωνισμό ή τα ηλεκτρονικά αρχεία που πρέπει να διατηρηθούν και αφορούν τον παρόντα Διαγωνισμό καταστραφούν μερικώς ή ολοσχερώς.

**12**

**12.** Αν διαπιστωθεί ότι οποιοσδήποτε συμμετέχων ή χρήστης των ανωτέρω διαδικτυακών τόπων και ιστοσελίδων παραβιάζει ή υπάρχουν υπόνοιες ότι επιχειρεί να παραβιάσει το δίκτυο, σύστημα ή λογισμικό αυτών, η συμμετοχή του στον Διαγωνισμό ακυρώνεται πάραυτα και οι Διοργανώτριες εταιρίες διατηρούν το δικαίωμα να αναφέρουν το ζήτημα στις αρμόδιες αρχές. Οι Διοργανώτριες εταιρίες δεν φέρουν καμία ευθύνη ποινική ή αστική προς τους συμμετέχοντες, για οποιαδήποτε βλάβη ήθελε προκληθεί σε αυτούς σχετιζόμενη άμεσα ή έμμεσα με στην ενέργεια.

13

**13.** Οι συμμετέχοντες δίνουν στις Διοργανώτριες εταιρίες το δικαίωμα, σε περίπτωση που συμμετάσχουν και κερδίσουν δώρα, δημοσίευσης του ονόματός τους, για διαφημιστικούς σκοπούς εσωτερικά ή σε οποιοδήποτε μέσο και με οποιοδήποτε τρόπο, χωρίς άλλη αμοιβή εκτός από αυτή του δώρου της ενέργειας. Οι συμμετέχοντες δεν έχουν ούτε αποκτούν κανένα απολύτως δικαίωμα πάνω στα σήματα, ονόματα, ενδείξεις, εμβλήματα και λοιπά διακριτικά των Διοργανωτριών.

Με την ολοκλήρωση της συμμετοχής των χρηστών στην ενέργεια, η Διοργανώτρια θα έχει στη διάθεσή της τις εξής πληροφορίες που παρέχονται αυτόματα μέσα από το site: την ηλεκτρονική διεύθυνση (e-mail), το τηλέφωνο καθώς και το ονοματεπώνυμο που ο χρήστης θα έχει δηλώσει. Η συμμετοχή στην ενέργεια δε δίνει στη Διοργανώτρια περαιτέρω πρόσβαση σε προσωπικά στοιχεία του χρήστη πλην εκείνων που αναφέρονται στη φόρμα.

**14**

**14. Εφαρμοστέο Δίκαιο – Δωσιδικία.** Οι παρόντες όροι διέπονται, συμπληρώνονται και ερμηνεύονται από το Ελληνικό Δίκαιο. Κάθε διαφορά σχετικά με την ενέργεια, που ενδέχεται να προκύψει στο μέλλον, υποβάλλεται στην αποκλειστική αρμοδιότητα των Δικαστηρίων της Αθήνας.

15

**15.Αποδοχή των όρων.** Η συμμετοχή στην ενέργεια συνεπάγεται την ανεπιφύλακτη αποδοχή όλων των ανωτέρω όρων και προϋποθέσεων και των όρων εγγραφής και χρήσης του Διαδικτυακού Τόπου και συνεπάγεται τη συνακόλουθη παραίτηση από κάθε σχετική αξίωση έναντι των Διοργανωτριών εταιριών.